Document ID: 32007D0358

ΑΠΌΦΑΣΗ ΟΠΕΕ/1/2007 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 15ης Μαΐου 2007
για την παράταση της θητείας του αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή επιχείρηση της ΕΕ για τη διαχείριση κρίσεων στο πεδίο του κράτους δικαίου, και ενδεχομένως σε άλλους τομείς, στο Κοσσυφοπέδιο
(2007/358/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25,
την κοινή δράση 2006/304/ΚΕΠΠΑ του Συμβουλίου, της 10ης Απριλίου 2006, για τη σύσταση ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή ενωσιακή επιχείρηση για τη διαχείριση κρίσεων στο πεδίο του κράτους δικαίου, και ενδεχομένως σε άλλους τομείς, στο Κοσσυφοπέδιο (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Το άρθρο 6 της κοινής δράσης 2006/304/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις σχετικές αποφάσεις, σύμφωνα με το άρθρο 25 της συνθήκης και, μεταξύ άλλων, να διορίζει αρχηγό της ομάδας προγραμματισμού της ΕΕ (ΟΠΕΕ Κοσσυφοπεδίου) κατόπιν προτάσεως του Γενικού Γραμματέα/Ύπάτου Εκπροσώπου.
(2)
Στις 2 Μαΐου 2006, η Επιτροπή Πολιτικής και Ασφάλειας εξέδωσε την απόφαση ΟΠΕΕ/1/2006 (2) για το διορισμό του κ. Casper Klynge ως αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου).
(3)
Στις 11 Δεκεμβρίου 2006, το Συμβούλιο εξέδωσε την κοινή δράση 2006/918/ΚΕΠΠΑ (3) για την τροποποίηση και παράταση της κοινής δράσης 2006/304/ΚΕΠΠΑ έως τις 31 Μαΐου 2007.
(4)
Στις 12 Δεκεμβρίου 2006, η Επιτροπή Πολιτικής και Ασφάλειας εξέδωσε την απόφαση ΟΠΕΕ/2/2006 (4) για την παράταση της θητείας του κ. Casper Klynge ως αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου) έως τις 31 Μαΐου 2007.
(5)
Στις 14 Μαΐου 2007, το Συμβούλιο εξέδωσε την κοινή δράση 2007/334/ΚΕΠΠΑ για την τροποποίηση και παράταση της κοινής δράσης 2006/304/ΚΕΠΠΑ έως την 1η Σεπτεμβρίου 2007.
(6)
Ο Γενικός Γραμματέας/Ύπατος Εκπρόσωπος πρότεινε την παράταση της θητείας του κ. Casper Klynge ως αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου) έως τη λήξη της εντολής της ΟΠΕΕ Κοσσυφοπεδίου.
(7)
Ως εκ τούτου, η θητεία του αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου) θα πρέπει να παραταθεί έως τη λήξη της εντολής της ΟΠΕΕ Κοσσυφοπεδίου,
ΑΠΟΦΑΣΙΖΕΙ:
Άρθρο 1
Η θητεία του κ. Casper Klynge ως αρχηγού της ομάδας προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή επιχείρηση της ΕΕ για τη διαχείριση κρίσεων στο πεδίο του κράτους δικαίου, και ενδεχομένως σε άλλους τομείς στο Κοσσυφοπέδιο παρατείνεται έως τη λήξη της εντολής της ΟΠΕΕ Κοσσυφοπεδίου.
Άρθρο 2
Η παρούσα απόφαση παράγει αποτελέσματα την ημέρα της έκδοσής της.
Ισχύει έως τη λήξη της εντολής της ΟΠΕΕ Κοσσυφοπεδίου.
Βρυξέλλες, 15 Μαΐου 2007.

Labels: 5
10
9
18
15